દરેક બ્રાઇડને હંમેશાં મેંદીમાં બધા કરતાં અલગ અને કંઈક નવું જોઈતું હોય છે. તે ટિપકલ મેંદીથી કંટાળી ગઈ છે. પોટ્ર્રેટ મેંદી બ્રાઇડ્સ માટે એક નવો ટ્રેન્ડ લાવી રહી છે. પોટ્ર્રેટ મેંદીમાં શું હોય છે એ જણાવતાં બ્યુટિશ્યન લજ્જા પંચાલ સાળવી કહે છે, ‘પહેલાં બ્રાઇડના હાથમાં અમે એક સિમ્પલ દુલ્હા અને દુલ્હનનો ફેસ ડ્રૉ કરતાં હતાં, પણ હવે એ બહુ આઉટડેટેડ થઈ ગયું છે. હવે કોઈ પણ બ્રાઇડને એ ટિપિકલ ફેસ જોઈતો નથી એટલે હવે તેઓ દુલ્હા-દુલ્હનની જગ્યા પર પોતાનો અને પોતાના ભાવિ પતિનો ફેસ ડ્રૉ કરાવે છે. એ જોઈને તમને લાગે કે જાણે એ ફેસ કૅન્વસની જેમ હાથ પર ડ્રૉ કર્યો હોય.’